વર્તમાનમાં અનેક સોસાયટીઓ પોતાના રીડવેલપમેન્ટ કે અન્ય વિકાસ માટે સજ્જ બની રહી છે ત્યારે કન્વેયન્સ કે ડીમ્ડ કન્વેયન્સ જ તેમને ખરા અર્થમાં સહાયરૂપ થઈ શકે છે. એને લીધે સોસાયટી કોઈ પણ અવરોધ કે વિવાદ વિના પોતાનું કામ પાર પાડી શકે છે અને વર્તમાન કાયદાનો લાભ પણ લઈ શકે છે. રાજ્યનો કો-ઑપરેટિવ ડિપાર્ટમેન્ટ આ મામલામાં સારો સહયોગ-સહકાર આપે છે. હાલમાં મુંબઈમાં આવી સોસાયટીની સંખ્યા ખૂબ મોટી છે. આ બધામાં સોસાયટીના સભ્યો વચ્ચે એકસૂત્રતા, ધીરજ, પરિપક્વતા, પારદર્શકતા અને વિશ્વસનીયતા હોવાં જરૂરી છે. આ લાંબી પ્રક્રિયા માટે ખૂબ દસ્તાવેજો પણ એકઠા કરવાના હોય છે. એના નિયમપાલનનું પણ ખાસ્સું મહત્ત્વહોય છે. આગામી સમયમાં આ પ્રવૃત્તિ વધતી રહેવાની પૂરેપૂરી સંભાવના છે.